Fie că stai pe scaun toată ziua, fie că preferi să te mai ridici când și când, timpul tot mai mare de inactivitate fizică crește riscul morții premature, potrivit unui studiu publicat în revista „Annals of Internal Medicine” și citate de The Independent.  Echipa de cercetători, condusă de omul de știință Keith Diaz, a monitorizat mișcările a aproape 8.000 de adulți de peste 45 de ani, cerându-le acestora să poarte un accelerometru pe șold.  În 10 zile, cercetătorii au descoperit că statul pe scaun sau stilul de viață sedentar ocupă 12,3 ore din 16 ore pe zi în care un om este treaz.